Diari Oficial de la Generalitat Valenciana


Sumari del DOGV 4233, del 22-04-2002 (2002/3814)

RESOLUCIÓ de 9 d'abril de 2002, del director general per als Recursos Humans de la Conselleria de Sanitat, per la qual es fa pública la relació d'aspirants que han superat les proves selectives per a la provisió de places vacants dels centres de Salut Pública, del grup D, auxiliar de Salut Pública, funcionaris d'administració especial, dependents de la Conselleria de Sanitat, convocades per la Resolució d'11 de maig de 2000 (DOGV núm. 3.756, de 24.05.2000).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4233

Data del DOGV
:   22-04-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/3814


Organisme emissor
:   Conselleria de Sanitat

Tipus de document
:   Resolució

RESOLUCIÓ de 9 d'abril de 2002, del director general per als Recursos Humans de la Conselleria de Sanitat, per la qual es fa pública la relació d'aspirants que han superat les proves selectives per a la provisió de places vacants dels centres de Salut Pública, del grup D, auxiliar de Salut Pública, funcionaris d'administració especial, dependents de la Conselleria de Sanitat, convocades per la Resolució d'11 de maig de 2000 (DOGV núm. 3.756, de 24.05.2000). [2002/3814]
  
D'acord amb la base 6.3 de la Resolució d'11 de maig de 2000, del director general per als Recursos Humans i Econòmics, per la qual es convoca un concurs oposició per a la provisió de places vacants dels centres de Salut Pública, del grup D, auxiliar de Salut Pública, funcionaris d'administració especial, dependents de la Conselleria de Sanitat (DOGV núm. 3.756, de 24.05.2000), es fa pública la llista annexa per ordre de puntuació dels aspirants que han superat les proves selectives, tots ells del torn lliure.
  
Els aspirants que figuren en l'annex disposaran de 20 dies hàbils, a partir de l'endemà de la publicació d'aquesta resolució en el Diari Oficial de la Generalitat Valenciana, per a presentar davant la Direcció General per als Recursos Humans la documentació indicada en la base 7 de la convocatòria.
  
Per tal d'obtenir la destinació en una plaça i el nomenament corresponent com a funcionari de carrera, el personal inclòs en la llista annexa ha de participar en el concurs general de trasllats que preveu la base 10 de la convocatòria.
  
Les persones interessades podran interposar un recurs contenciós administratiu contra aquesta resolució davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de la publicació de l'acte recorregut, d'acord amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Potestativament, podran interposar el recurs de reposició, en el termini d'un mes, davant el director general per als Recursos Humans, d'acord amb els articles 116 i 117 de la Llei 30/92, segons la redacció donada per la Llei 4/1999.
  
València, 9 d'abril de 2002.- El director general per als Recursos Humans: José Cano Pascual.